Document ID: /roh_data/filtered/fineweb-2-filterrobots_roh.jsonl.gz/36051

La pli nova abitanta dal parc d'urs ad Arosa è morta la gievgia avantmezdi durant in'operaziun. L'ursa Jambolina ha chalà da trair flad durant la narcosa. Ils veterinaris han empruvà da spendrar ella, dentant senza success. L'operaziun dueva tractar ils dents e castrar l'ursa.
Nus essan incredibel trists.
Pertge che l'ursa è mort n'è anc betg cler. Quai vegn uss intercurrì a Turitg.
Jambolina ord l'Ucraina
Ils 11 da december 2020 è l'ursa brina arrivà ad Arosa suenter in lung viadi ord l'Ucraina. Naschida 2009 en in zoo sin la Crimea è ella vegnida vendida e trenada per il circus. Pervi da la pandemia n'hai betg pli dà engaschis per il possessur e l'ursa ha vivì en in chaset pitschnin en ina garascha. Il possessur sez ha tschertgà ina schliaziun. El ha chattà quella ad Arosa.
Plaz per tschintg urs
Ad Arosa vivan momentan anc ils dus urs Meimo ed Amelia. Schon il November 2020 ha l'urs Napa stuì vegnir durmentà pervi d'epilepsia.
Malgrà ch'il parc avess plaz per tschintg urs na pensan ins anc betg vid in nov urs, di Pascal Jenny, els sajan en malencurada.
Parc d'urs ad Arosa
- avertura ils 3 d'avust 2018
- claus da 28'000m2
- 5 stallas